open-index/open-wikipedia-markdown huggingface dataset:
Péter Lékó

**Péter Lékó** (født 8. september 1979 i Subotica i Serbia) er en ungarsk sjakkspiller. Han ble utnevnt til stormester i 1994, 14 år gammel (på det tidspunkt den yngste noen gang). 

På FIDEs liste over verdens høyest rangerte spillere har han en rating på 2666 per juli 2025, og ligger med det på 57. plass.

I september – oktober 2004 var Lékó svært nær ved å bli PCA-verdensmester i sjakk, da han spilte tittel-match over 14 partier mot Vladimir Kramnik i Brissago i Sveits. Før siste parti ledet Lékó med 7:6, og trengte bare en avsluttende remis for å fravriste Kramnik verdensmestertittelen. Men med kniven på strupen klarte Kramnik å vinne det siste partiet, slik at sluttresultatet ble uavgjort 7:7. Kramnik beholdt dermed tittelen etter gjeldende regler. 

Lékó oppnådde sin høyeste Elo-rating på FIDEs offisielle lister i april 2005 med 2763 poeng, noe som da ga ham en 4.-plass på listen over verdens beste spillere. At han i årene etter årtusenskiftet hørte til det absolutte toppsjiktet blant verdens sjakkspillere framgår også tydelig av det faktum at han er den eneste ikke-verdensmester som har lykkes med å vinne både Wijk aan Zee- (2005), Dortmund- (1999, 2002, 2008) og Linares-turneringen i sjakk (2003).

Lékó nyter spesielt stor respekt for sin dype innsikt i åpningsteori, og har vært sekundant i 3 VM-matcher, riktignok alltid på den tapende siden: For Vladimir Kramnik i 2008 (mot Viswanathan Anand) og for Anand i 1998 (mot Anatolij Karpov) og 2013 (mot Magnus Carlsen).

## Meritter
* 2008: 1.-plass i Dortmund-turneringen
* 2005: 1.-plass i Corus-turneringen i Wijk aan Zee
* 2004: Spilte uavgjort i VM-tittelmatch mot Vladimir Kramnik
* 2004: 2.-plass i Linares-turneringen
* 2004: 2.-plass i Corus-turneringen
* 2003: 1.-plass i Linares
* 2002: 1.-plass i Dortmund-turneringen 
*: Vant retten til å utfordre Vladimir Kramnik om VM-tittelen
* 2001: 3.-plass i Dortmund
* 1999: 1.-plass i Dortmund
* 1996: Vant VM (for spillere under 16 år)
* 1995: 3.-plass i Dortmund-turneringen

## Referanser


## Eksterne lenker
* 
* 
* Offisiell webside for VM 2004 Kramnik Vs. Leko
* Dannemann World Chess Championship 2004 Alle reportasjer fra Chessbase
* VM 2005, 4.-plass
* 25 kritiske stillinger fra Lékós partier
Home and Away

***Home and Away*** er en australsk såpeopera som har gått på Seven Network siden 1988. 

I Norge har den siden 1995 vært sendt på TV 2.

## Handling
Handlingen er lagt til Summer Bay, en fiktiv kystlandsby i New South Wales ved Palm Beach. Historien kretset i begynnelsen om én familie, Pippa og Tom Fletcher og deres fosterbarn Frank Morgan, Carly Morris, Steven Matheson, Lynn Davenport og Sally Fletcher som de hadde adoptert. Familien ble utvidet da Bobby Simpson (datter av Donald Fisher og Morag Bellingham) kom til sammen med hennes adopterte yngre søster Sophie flere år senere.

Dagens episoder fokuserer på flere nye familier: Walker-familien, Braxton-familien, Scott-familien, Patterson-Baker-familien og i tillegg Alf Stewart fra de tidlige episodene og hans datter Roo.

Hver sesong har rundt 200 episoder.

### Figurer
Sally Louise Fletcher (født *Copeland*, tidligere *Keating*) er spilt av Kate Ritchie. Hun var med i serien fra begynnelsen, fra første episode 17. januar 1988 til april 2008 (i Norge 1990–2010). Da Sally var liten, ble moren, Diana, og faren, som var alkoholiker, separert, og Diana lot ikke faren få treffe tvillingbarna deres. Diana forandret sitt og Sallys etternavn til Keating. Moren og stefaren ble drept i en båtulykke, og mormoren fikk ansvaret for Sally. Da mormoren havnet på pleiehjem ble Sally plassert på barnehjem før hun ble fikk ekteparet Fletcher som fosterforeldre.

## Seergruppe og skuespillerne
I likhet med Australias andre daglige halvtimesåpe *[[Naboer (TV-serie)|Naboer]]* er det for det meste tenåringer som ser på serien, og den tilbyr dertil en permanent roterende liste med tiltrekkende tenåringsfigurer. De få eldre skuespillernes rollefigurer har til gjengjeld en vesentlig lenger varighet. Per 2010 er Ray Meagher som Alf Stewart eneste originale skuespillere som fortsatt er med.

For øvrig har stjerner som Guy Pearce (kjent fra LA Confidencial, Memento), Naomi Watts (King Kong, The Ring) og Heath Ledger (Brokeback Mountain, Batman: the Dark Knight) hatt mindre roller i sine tidlige skuespillerdager, henholdsvis i 1991–1992 og 1997.

## Home and Away i Norge
I Norge var det TV3 som først sendte serien i 1994. De valgte å ikke sende serien fra begynnelsen. Man startet i stedet å sende episoder av serien fra slutten av 1991. De hoppet inn i handlingen like før Bobbys tragiske død. På TV3 gikk serien under tittelen *Borte bra…*. Etter ett år tok TV 2 over sendingen. De viste serien fra da Shannon og Curtis kom til Summer Bay i 1994.

## Rolleliste
### Nåværende roller

### Tidligere roller

## Eksterne lenker
* 
*
Astor Fotballklubb

**Astor Fotballklubb** er en fotballklubb med geografisk nedslagsfelt på midtre Byåsen i Trondheim. Klubben ble etablert i 1963, opprinnelig som en utbryterklubb fra Byåsen IL. Klubben er ifølge Idrettsrådet i Trondheim (2014) byens største rene fotballklubb for barn og unge, og har over 40 % jenteandel blant sine om lag 650 spillere under 25 år. I tillegg til aldersbestemte lag, har klubben seniorlag for menn og kvinner, samt Oldboyslag (M34/39). 

Astor FK sitt motto er «Vi bygger lag og lokalsamfunn», har fostret en rekke gode spillere gjennom tidene, og er moderklubb for Steffen Iversen,  Michael Jamtfall, Børge Hernes, Christian Steen, Torbjørn Heggem og Viljar Myhra. Klubben har egen kunstgressbane, Astorbanen Havstad kunstgress, med nytt kunstgressdekke høsten 2014, og har i tilknytning til anlegget sitt eget klubbhus på Havstad.

## Eksterne lenker
* Astor Fotballklubb
* Klubbens historie
Slovenia under Paralympiske vinterleker 2006

**[[Slovenia]]** deltok med én deltaker i de **[[paralympiske vinterlekene 2006]]** i Torino.

## Medaljer

## Deltakere
;Alpin skiidrett
:Ziga Breznik

## Kilder
*Athletes and teams list by NPC

## Se også
*Slovenia ved de paralympiske leker
Links (nettleser)

**Links** er en nettleser for CLI i Unix og Linux basert på tekst og grafikk. Links utgis under GPL.

## Eksterne lenker
*
Links (begrep)

**Links** (fra tysk *links*, «venstre») er et adverb som brukes også på norsk for å beskrive handlinger som foretas *med motsatt hånd* eller *motsatt vei* sammenlignet med det som er vanlig. Man kan for eksempel spille musikkinstrument links (stryke eller klimpre på strengene med venstrehånden). Av nålevende og tidligere musikere som spiller links kan nevnes barokkfiolinisten Reinhard Goebel (på grunn av yrkesskade), den venstrehendte norske fiolinisten Holger Aresvik og mridangam-spilleren Pazhani Subramanya Pillai.

I skyting betegnes en som skyter med kolben mot venstre skulder som links-skytter. Betegnelsen er også benyttet om venstrehendte golfspillere.

I blant annet boksing og baseball brukes uttrykket southpaw om utøvere som først og fremst bruker venstre hånd og arm.

Links-skruer, altså skruer med links-gjenger, strammes ved å skru dem mot klokken og løsnes ved å skru dem med klokken.

## Referanser
Mjøsjolle

**Mjøsjolle** er en liten seilbåt med senkekjøl, på omtrent 16 fot. Den er laget i få eksemplarer, sannsynligvis færre enn 10. Båten ble produsert på 40- og 50-tallet og hadde en skrogform med bredt akterspeil og forholdsvis flat bunn. Båten hadde stort seil og meget gode seilegenskaper. Mjøsjollen ble benyttet også utenfor Mjøsa, blant annet i Oslofjorden.
American Wrestling Association

**American Wrestling Association** var et wrestling forbund eid av Verne Gagne fra 1957–1991. De viste bare en pay-per-view, og den het «SuperClash III». Men de hadde en rekke store show («Super Cards»), blant annet SuperClash I, II og IV, Wrestle Rock '86, Rage in a Cage, Twin Wars 1990 og mange fler.

## Fribrytere
*Adrian Adonis
*Bobo Brazil
*Brian Knobbs
*The Crusher
*Curt Hennig
*Dick the Bruiser
*Ernie Ladd
*Greg Gagne
*Harley Race
*Hulk Hogan
*Jerry Lawler
*Jerry Lynn
*Jesse Ventura
*Ken Patera
*Kokina Maximus
*Larry Zbyszko
*Leon White
*Marty Jannetty
*Michael Hayes
*Mad Dog Vachon
*«Mr. Electricity» Steve Regal
*Nick Bockwinkel
*Rick Martel
*Road Warrior Animal
*Road Warrior Hawk
*Rock Rogowski
*Ron Garvin
*Scott Hall
*Sgt. Slaughter
*Shawn Michaels
*Stan Hansen
*Superfly Snuka
*Terry Gordy
*Verne Gagne
*Wahoo McDaniel
Grefsen stasjon

**Grefsen stasjon** er en jernbanestasjon på Gjøvikbanen. Den ligger i Bydel Nordre Aker i Oslo, 6,6 kilometer fra Oslo S og nord for Sinsenkrysset. Stasjonen har aldri ligget på Grefsen, men på de tidligere jordene til gårdene Storo og Nordre Åsen. Ettersom den ligger innenfor ringveien vil Storo være det mest presise strøket i dag. For 100 år siden ble dog området i en av planene omtalt som Sandaker, og gatene/adressene rett vest for stasjonsområdet er kjent som nettopp dette.

Stasjonsbygningen er oppført i 1900 som endestasjon for Gjøvikbanen, som da foreløpig ikke gikk lenger enn til Røykenvik. Det er en særpreget bygning i teglsteinsgotikk, tegnet av jernbanens daværende arkitekt Paul Due. De to første årene var den midlertidig endestasjon for persontogene inntil Etterstadskjæringen ble ferdig og banen kunne fullføres i 1902. Den var tenkt som utgangspunkt for Nordbanen og en planlagt ringbane nord for Kristiania. Grefsen er en av svært få stasjoner som fremdeles betjenes av togekspeditør, men billetter selges ikke lenger ved stasjonen. Grefsen stasjons lokomotivstall er ikke lenger i bruk til jernbaneformål, det er heller ikke godshuset eller den bevarte svingskiven. 

Alnabanen, godsbanen mellom Grefsen og Alnabruterminalen, tar av mot øst i søndre enden av stasjonen. Fra stasjonens nordre ende gikk tidligere et sidespor til diverse industrivirksomheter i Nydalen, blant annet Christiania Spigerverk, men denne er nå avkortet ved Storo, og et omfattende nett av godsspor er fjernet.  

Grefsen stasjon har en sporforbindelse til Oslo T-bane, slik at det skal være mulig å transportere T-banens materiell på jernbanens spor. Det er ikke mulig å transportere jernbanens materiell på T-banenettet.

## Fremtid
I 2006 åpnet Oslo Sporveiers nye strekning T-baneringen gjennom deler av stasjonområdet, på sin vei mellom Storo og Sinsen. Dette har påvirkning både for den planlagte tog- og trikke-driften.

Det skal bygges en gangbro som vil gi bedre forbindelse mellom T-banestasjonen på Storo og Grefsen stasjon.

Samtidig går nå T-banen parallelt med trikkebanen mellom Storo, Sinsen og Carl Berner, og Ruter har i sine fremtidsplaner for trikken fjernet Grefsen stasjon som endepunkt for begge linjene som går hit. De ønsker at linje 13 stopper på Disen holdeplass, og linje 17 skal fortsette i en ny trasé opp Trondheimsveien og ende på Tonsenhagen.

## Referanser


## Litteratur
* 
* 
* 

## Eksterne lenker

*
Kjelsås

**Kjelsås** er et boligstrøk mellom Maridalsvannet og Grefsen, med navn etter Kjelsås gård. Området tilhører bydelen Nordre Aker i Oslo. Akerselva har sitt løp gjennom Kjelsås.

## Historie

Tidligere var Kjelsås skogs- og jordbruksområde, gammel sagbruksindustri (Kjelsaas Sag og Brække Brug), ståltråd- og trådstiftfabrikk fra 1856 (Kjelsaas Brug), overtatt av O. Mustad & Søn 1884, nedlagt i 1961. Arbeider- og funksjonærboliger ble oppført i tilknytning til fabrikken. Etter at Gjøvikbanen ble åpnet i 1900 og det ble stasjon på Kjelsås kom større utparsellering av tomter til småhusbebyggelse. Kjelsås vel ble dannet i 1910. Kjelsås skole ble opprettet 1879 og nedlagt 1911 under sterke protester. Ny skole ble åpnet i 1917. Sporveisforbindelse, Kjelsåsbanen, kom i 1934. Sterk byggevirksomhet etter 2. verdenskrig med oppføring av småhus og boligblokker (Myrer-blokkene 1948). Rønningen folkehøyskole åpnet i 1969. Samme år ble Frysja kunstsenter etablert i de gamle fabrikkanleggene. Norsk Teknisk Museum flyttet til Kjelsås i 1986 og er nærmeste nabo til Kjelsås stasjon.

## Idrett
Kjelsås Fotball holder også til her, og spiller sine kamper på Grefsen Stadion. Se også Kjelsås IL De har mange håndballag også, men er kanskje mest kjent for sine prestasjoner i damelangrenn på slutten av 1980-tallet og begynnelsen av 90-tallet. Etter dette er kjent for en enorm bredde og har trolig Norges største håndballklubb. Myrer IL er en lokal volleyballklubb i Kjelsås.

## Samfunn
Fra gammelt av har Kjelsås vært å regne som et arbeiderstrøk i Oslo, det var kun enkelte større boliger beregnet på sjefer og bestyrere på fabrikkene som lå øverst langs Akerselva. Opp gjennom årene har Kjelsås utviklet seg til å bli dyrere, med mye utbygging, renovering og nystilling av gamle tomter. Det er nå å regne som et villastrøk, med innslag av rekkehus og et fåtalls blokkleiligheter. Området er spesielt populært blant barnefamilier, mye grunnet nærhet til marka, sammen med kort reisevei til sentrale knutepunkter i byen (blant annet Storo, og Nydalen). 

## Se også
*Kjelsås stasjon

## Eksterne lenker
* Historielaget Grefsen-Kjelsås-Nydalen
* Kjelsås vel 
* Historisk turtips på Kjelsås
Ust-Ordynsk-Burjatia

**Ust-Ordynsk-Burjatia** (russisk Усть-Ордынский Бурятский автономный округ) et tidligere autonomt distrikt (okrug) i Russland, som var en del av Irkutsk oblast. 16. april 2006 ble det holdt en folkeavstemning om full sammenslåing av Ust-Ordynsk-Burjatia med Irkutsk oblast. Resultatet ble ja, og sammenslåingen ble gjennomført 1. januar 2008.

De viktigste næringsveiene i distriktet er skogbruk og treforedling, samt landbruk som har gode vekstvilkår og et nært marked i storbyen Irkutsk.

## Eksterne lenker
* 
* Artikkel fra Kommersant
Cape Cod Potato Chips

**Cape Cod Potato Chips** er et amerikansk potetgull-merke, etablert 4. juli 1980. Selges i deler av USA, Canada, Storbritannia og Spania.

## Eksterne lenker
*
Aleksander Vallestad

**Aleksander Stokke Vallestad** (født 1983) er en norsk journalist, programleder og musikkprodusent i NRK P1. Han har arbeidet i NRK siden 2009, og har blant annet ledet programmene *Opptur*, *Kveldsåpent* og *Aleksander*. 

Vallestad var leder i Røde Kors Ungdom og medlem i Røde Kors Ungdoms sentralstyre 2004–2005. Han var medlem av Landsstyret i Røde Kors fra 2005 til 2008. Han har også vært varamedlem i FN-sambandets hovedstyre og medlem i Red Cross/Red Crescent Youth European Coordination Committee. I 2007 var han ungdomsdelegat på UN-Habitats Generalforsamling.

Vallestad bor og jobber i Bergen, og kommer opprinnelig fra Stord.

## Referanser
John Barron

**John Barron** (født i Texas, USA) er en amerikansk hundekjører fra Helmville, Montana, USA. 

## Biografi
Barron flyttet med familien sin til Alaska da han var en ung gutt, og han begynte med hundekjøring i 1978. Året etter deltok i hundesledeløpet Iditarod der han ble nummer 37. Totalt har John Barron deltatt 27 ganger i verdens lengste hundesledeløp, og hans beste plassering er nummer 11 som han ble i 1986.

I 1994 deltok Barron i Yukon Quest, og i det hundesledeløpet endte han som nummer 11.

Han flyttet til Montana i 2000 sammen med konen Kathleen, og i tillegg til hundekjøring og hundeoppdrett arbeider han med hesteoppdrett.

John Barron er far til Jason Barron og svigerfar til Harmony Barron.

## Plasseringer i Iditarod

## Referanser


## Eksterne lenker
* 
* Biografiside fra Cabela
Morten Pedersen

**Morten Pedersen** (født 1972) er en norsk fotballtrener og tidligere fotballspiller. 

Han spilt for flere klubber i Norge og Europa, den siste klubben han spilte i var Tromsø IL. Fra 2008 til og med 2010 var han trener for Tromsdalen Fotball. Deretter ble han toppspillerutvikler i TIL og var blant annet trener for NTG-fotball i Tromsø.

## Karriere
Pedersen startet karrieren i Storsteinnes IL på 80-tallet. I 1990 gikk han til Brøndby IF, klubben ble da trent av Morten Olsen. I 1992 ble han kjøpt av Tromsø IL, hvor han etablerte seg som venstrekant/venstreback.   

I mars 1996 ble han kjøpt opp av Brann før han gikk til tysk Bundesliga og Borussia Mönchengladbach i 1997/98-sesongen, og ble kjøpt av Rosenborg året etter.  

Senere ble han lånt ut til VIF og etterhvert gikk han til den belgiske klubben AA Gent.  

I 2003 signerte han for Tromsø IL. I august 2007 kunngjorde Pedersen at han la opp som fotballspiller. Grunnen var en nakkeskade han hadde pådratt seg i 2006.

Pedersen står oppført med 201 tippeligakamper og har skåret 14 tippeligamål. Samt 15 U21 landskamper og ett mål.

## Referanser


## Eksterne lenker
*
Tajmyr

**Tajmyr** (russisk: Таймы́рский автоно́мный о́круг &ndash; *Tajmyrskij avtonomnyj okrug*) er et tidligere føderasjonssubjekt og autonomt distrikt (okrug) i Russland. Hele distriktet lå nord for polarsirkelen og omfattet den nordligste delen av det russiske fastlandet. Det hadde navnet fra Tajmyrhalvøya, og ble også kalt *Dolgan-Nenets autonome distrikt*, etter urbefolkningsgruppene i området, dolganere og nenetsere.  Distriktet har enorme uutnyttede ressurser i form av blant annet olje, naturgass og kull, diamanter og mange andre metaller og mineraler.

I en folkeavstemning 17. april 2005 ble det bestemt at Tajmyr, sammen med Evenkia, skulle slås sammen med Krasnojarsk kraj. Sammenslåingen ble gjennomført fra 1. januar 2007.

## Eksterne lenker
* Artikkel fra Kommersant
Kobbskartunnelen

**Kobbskartunnelen**, frem til april 2016 **Kobbskarettunnelen**, er en veitunnel i Sørfold kommune i Nordland. Tunnelen er en del av europavei 6 mellom Kobbvatnet og Sildhopen. Den ble åpnet i 1986 og er 4500 meter lang, og er den lengste av tunnelene på europavei 6 mellom Fauske og Narvik.

I Kobbskartunnelen og Middagsfjelltunnelen er det forbud for syklister, som alternativt kan benytte seg av busstilbud langs europaveien eller sykle fylkesvei 7500 via Bonåsjøen. Forbudet skyldes faren for gass i tunnel.

Det planlegges en ny vei mellom Mørsvikbotn og Megården med bru over Leirfjorden, som skal erstatte E6 gjennom Middagsfjelltunnelen og Kobbskartunnelen. Tunnelene har kun 5,5 meter dekkebredde og det gjør det svært for to lastebiler å møtes. Det er også maks høyde på 4,2 meter. Dette bryter mot FN:s regler for europaveier som krever minst 7 meter dekkebredde og tillatt høyde på kjøretøy på 4,5 meter. De har også problemer med tunnelsikkerhet. År for byggestart er ikke klart.

## Referanser
Gerald Sousa

**Gerald Sousa** (født i California, USA) er en amerikansk hundekjører fra Talkeetna, Alaska, USA. 

Sousa bodde i California fram til 1971 da han flyttet til Alaska. Han startet med hundekjøring i 1978, og han debuterte i hundesledeløpet Iditarod i 2002. Totalt har han deltatt 5 ganger i verdens lengste hundesledeløp, og hans beste plassering er fra 2004 da han ble nummer 16. 

I tillegg til hundekjøring jobber Gerald Sousa også som guide. 

## Plasseringer i Iditarod

## Eksterne lenker
* 
* 
* Biografiside fra Cabela
Invers funksjon

En **invers funksjon** eller en **omvendt funksjon** er en funksjon som «opphever virkningen av» en annen funksjon. Mer presist uttrykt er to funksjoner f og g inverse hvis og bare hvis
:y = f(x) og x = g(y)
for alle x, y i domenet til henholdsvis x og y.
Vi uttrykker det inverse forholdet med:
:g = f^{-1}
Uttrykket må *ikke* forveksles med 1/f

En funksjon har en invers hvis og bare hvis den er bijektiv. Hvis den finnes, er den unik. En funksjon som har en invers, sies å være *inverterbar*. Begrepet «invers» ble først brukt på 1900-tallet i en tekst av James Pierpont.

## Egenskaper
### Definisjonsområder
Dersom f er en inverterbar funksjon med domene X og kodomene Y, vil den inverse funksjonen av f ha domene Y og kodomene X:
:f : X \to Y og f^{-1} : Y \to X

De sammensatte funksjonene f^{1} \circ f og f \circ f^{-1} er like identitetsfunksjonen definert over domenet X og Y respektivt:
:f^{-1}\circ f = \operatorname{id}_X  og  f \circ f^{-1} = \operatorname{id}_Y.

### Eksistens
En funksjon f : X \to Y har en invers hvis og bare hvis den er bijektiv. Dette følger av at dersom den har en invers, vil den være surjektiv og injektiv:
* Dersom f har en invers f^{-1}, så vil for enhver y \in Y f^{-1}(y) = x, slik at f(x) = y, altså er f surjektiv
* Dersom f(x) = f(y) og f har en invers f^{-1}, så er f^{-1} \circ f(x) = f^{-1} \circ f(y), altså er x = y og f er injektiv
Motsatt vil en bijektiv funksjon alltid ha en invers:
* Dersom f er bijektiv, og y \in Y, vil det finnes én og bare én x \in X slik at f(x) = y. Altså kan man definere en funksjon f^{-1} slik at f^{-1}(y) = x for enhver y \in Y, som vil være en invers av f.

## Se også
*Omvendt funksjonsteorem

## Referanser


## Eksterne lenker
*
Judit Polgár

**Judit Polgár** (født 1976) er en ungarsk sjakkspiller som lenge var den desidert sterkeste kvinnelige sjakkspiller i historien.

Med sin sist beregnete ELO-rating på 2675 fra september 2014 var hun ennå per mai 2015 rangert som nummer 63 i verden på FIDEs rankingliste. På sitt beste var hun nummer 8 i verden. (I mellomtiden har hun i mars 2015 blitt forbigått på listen av den kvinnelige verdensmester Hou Yifan som beste kvinne i verden.)

Hun oppnådde stormestertittelen i 1991 i en alder av 15 år og 4 måneder. Hun slo på den tiden gjeldende verdensrekord for tidenes yngste stormester som Robert James «Bobby» Fischer hadde vært innehaver av helt fra 1958.
Polgár har ofte deltatt i de store sjakkturneringer og VM. Hun har aldri ønsket å delta i rene kvinneturneringer, sannsynligvis på grunn av den store klasseforskjellen mellom henne og nest beste kvinnelige sjakkspiller. Dette skyldes også fordi Polgár er uenig i skillet mellom turneringer for menn og kvinner i sjakkverdenen, og ville bevise at kvinner ikke trenger egne turneringer.

Også hennes eldre søstre, Susan og Sofia Polgár hevdet seg blant mannlige spillere. Susan (tidligere Zsuzsa) er stormester (fra 1991) og var den nest høyest rangerte kvinne etter sin søster Judit. Hun ble verdensmester for kvinner 1996&ndash;99. Sofia Polgár er internasjonal mester i sjakk.

## Referanser


## Eksterne lenker
* 
* 
* 
* 
*  Essays fra fans
*  Artikkel om Judit Polgár med noen bilder av familien
*  60 kritiske stillinger fra hennes partier
Bárður Jákupsson

**Bárður Jákupsson** (født 1943) er en færøysk kunstmaler, grafiker og kunstkritiker.

Hans egne bilder er koloristiske og ekspressjonistiske. Som forfatter skriver han især om færøysk kunst, og regnes som Færøyenes ledende kunstkritiker. Boka *Myndlist í Føroyum* / *Færøernes Billedkunst* regnes som et standardverk. 

Bárður er sønn av forfatteren Heðin Brú og Katrina Malena Dalsgaard.  han giftet seg i 1967 med skuespilleren Kristin Hervør Lützen fra Gjógv. Paret bor i Hoyvík. Etter utdannelse som lærer 1970&ndash;1972 studerte han ved Kunstakademiet i København. Deretter ble han lærer på Føroya Fólkaháskúli, og fra 1978 direktør for Listasavn Føroya. Han vil også være kjent for sitt arbeid som formgiver og kunstner på frimerker fra Postverk Føroya.

## Verk
* 1990 – *Mikines*. (255 s., både på dansk og færøysk, mottok M.A. Jacobsens Heiðursløn for skønlitteratur i 1991)
* 1994 – «William Heinesen som billedkunstner», I: *Tårnet midt i verden*. 1994
* 1998 – *Tummas Arge*. utgitt av Listasavn Føroya, 
* 2000 – *Myndlist í Føroyum*. ISBN 99918-44-53-8
** *Færøernes Billedkunst*. Atlantia, 2000 – ISBN 87-91052-00-9 (dansk udgave)
* 2001 – *[[Ingálvur av Reyni]], vatnlitamyndir.* Atlantia forlag. ISBN 87-91052-01-7 (dansk og færøsk)

## Referanser


## Litteratur
* Steinbjørn Berghamar Jacobsen: *Bárður Jákupsson*. Norðurlandahúsið, 1994

## Eksterne lenker
* 
* KID.dk - KunstIndeks Danmark 
* Art.fo – Færøyenes Kunstmuseum om Jákupsson 
* Faroeartstamps.fo 
* Randers-Kunstmuseum.dk – utstilling 2004
Korjak

**Korjak** (russisk Коря́кский автоно́мный о́круг) var et autonomt distrikt (*okrug*) som bestod av den nordligste delen av Kamtsjatkahalvøya, langs Russlands østkyst mot Beringhavet. Etter folkeavstemning i 2005 ble det bestemt at Korjak skulle slås sammen med Kamtsjatka oblast. Det skjedde så den 1. juli 2007, og slik oppstod det nye føderasjonssubjektet Kamtsjatka kraj.

Havområdene rundt Kamtsjatkahalvøya har noen av verdens rikeste fiskeforekomster og fiske og fiskeforedling er den viktigste næringen i Korjakdelen. Andre viktige næringer er treforedling og kullutvinning.

## Eksterne lenker
* 
* Artikkel fra Kommersant
* Koryaks net
Skálavík

**Skálavík** (, foreldet dansk skrivemåte: *Skålevig*) er en bygd og et sogn på Færøyene. Den 1. januar 2019 hadde Skálavík 139 innbyggere. Bygda ligger i en liten dal som munner ut i en vik på østkysten av Sandoy. Bygda har veiforbindelse over fjellet til Húsavík og Sandur. Det er også en tursti til Húsavík.

Innen Fólkakirkjan er Skálavík er et annekssogn i Sandoyar prestagjald med Skálavíkar kirkja som sognekirke. Administrativt var Skálavíkar sókn en del av Sandoyar prestagjalds kommuna fra innføringen av det lokale selvstyret i 1872. I 1930 ble Skálavíkar kommuna, som har samme utstrekning som kirkesognet, utskilt som en egen kommune.

Den fremste næringsveien er landbruk i kombinasjon med hjemmefiske. Bygda fikk et moderne kaianlegg i 1970-årene. Kaianlegget måtte repareres, og store deler av den hjemmehørende fiskeflåten erstattes, etter ekstremværet Tuva i 2008. Bygda har også noe handel og tjenesteyting, deriblant et idretts- og fritidssenter, åpnet i 2011, med hotell, restaurant og møte- og konferansefasiliteter. Senteret var en testamentarisk gave fra fiskebåtrederen Eiler Jacobsen fra Skálavík.

Skálavík er første gang nevnt i skriftlige kilder i Hundebrevet fra siste halvdel av 1300-tallet. Den regnes som den eldste bygda på østkysten av Sandoy, mens Sandur er den eldste på hele øya. Lagmann Jákup Jógvansson bodde på Dalsgarður i Skálavík, fra gammelt av en stor kongsgård på Færøyene.

Forfatteren Heðin Brú, en av Færøyenes «fire store» i sin generasjon, kom fra Skálavík. Det gjorde også presten, forfatteren og bibeloversetteren Kristian Osvald Viderø.

## Referanser


## Litteratur
*

## Eksterne lenker
* 
*
Dúgvan

***Dúgvan*** (oversatt: «Duen») var et færøysk månedsblad. Det utkom fra januar 1894 til 1928, på dansk og med undertittelen «afholdsblad for Færøerne». En ny avis med samme navn og formål utkom fra 1941 til 1942, denne gangen på færøysk.

## Redaktører
*P. Jensen 1894–1899
*Rasmus Effersøe 1899–1900
*Djóni í Geil 1899–1907
*Hans A. Djurhuus 1908–1910
*Rasmus Effersøe 1910–1915
*Poul Niclasen 1916–1925
*Símun av Skarði 1927–1928

## Eksterne lenker
* Digitaliserte utgaver på *timarit.is*
Nenetsk

**Nenetsk** (russisk Ненецкий автономный округ) er et autonomt distrikt (*okrug*) som ligger som en stripe langs kysten av ishavet i Nordøst-Europa i Russland. Administrativt ligger distriktet under Arkhangelsk oblast, men er samtidig et eget føderasjonssubjekt i Den russiske føderasjon. 

## Geografi
Nenetsk blir avgrenset i vest av Kvitsjøen, i nord av Barentshavet, i nordøst av Karahavet, i øst av Jamalo-Nenetsk, i sør av republikken Komi, og i vest av Arkhangelsk oblast. I tillegg til fastlandsområdet hører øyene Kolgujev og Vajgatsj til Nenetsia.  Karastredet skiller Vajgatsj fra Novaja Semlja, som hører til Arkhangelsk oblast.

Landskapet er stort sett flatt. De største høydedragene er Uralfjellene i øst og den 300-400 meter høye Timan-ryggen i vest. Over 75&nbsp;% av Nenetsia er  tundra, bare helt i sør er det skog. Viktige dyr er rein, fjellrev, rødrev, isbjørn, sel og hvalross. Den største elva er Petsjora som har et løp på 220&nbsp;km innenfor Nenetsia. I tillegg er det mange mindre sjøer og elver. Klimaet er arktisk. Årsnedbøren varierer mellom 280 og 420&nbsp;mm.

## Historie
Nenetsk ble en del av Russland på slutten av 1400-tallet. Ved munningen av Petsjora og bredden av *Pustosjøen* ble byen *Pustozersk*, på komi Sar-dor grunnlagt i 1499, denne byen mistet den militære og kommersielle rollen sin på slutten av 1700-tallet. Til byen flytta det i løpet av hundreårene både russere og komiere.

Den samojediske nasjonale kretsen (край) ble grunnlagt i 1929, som et resultat av Stalin sin nasjonalitetspolitikk. Narjan-Mar ble administrativt senter i 1932. Statusen ble endret til «område» (округ) i 1977.

Nenetsene var nomader som levde på reindrift, jakt og fiske. På 1930-tallet ble de kollektivisert inn i reindrifts- og fiske-kolkhoser, og russerne og komiene ble kollektivisert til fiske- og landbrukskolkhoser. Noen av nenetsene bosatte seg på 1930-50-tallet i landsbyer rundt de nyoppstartede kolkhosene, og levde som fiskere og jegere for kolkhosene. På 1960-tallet ble det startet en aktiv politikk for å gjøre reindriftsnomadene bofaste, familiene skulle bo i landsbyer, mens mennene var på tundraen og drev med rein. Denne politikken var bare delvis vellykket, for også i dag er det mange nenetsiske samfunn som lever på tundraen som nomader.

Fra og med 1920-tallet ble det opprettet egne skoleinternat for nomadebarna. Undervisningen har vært på russisk, med et par timer i uka på nenetsisk.

## Referanser


## Eksterne lenker
* 
* Artikkel fra Kommersant
* Transition Period in the Nenets Autonomous Okrug. Changing and Unchanging Life of Nenets People
Hósvík

**Hósvík** (, dansk: *Thorsvig*) er en bygd på Færøyene. Den ligger på nordøstkysten av Streymoy, langs sundet som skiller Streymoy fra Eysturoy. Hósvík ligger ved hovedveien langs sundet; kjøreavstanden til hovedstaden Tórshavn er 31 km. Den 1. januar 2016 hadde Hósvík 301 innbyggere.

Ved innføringen av det kommunale selvstyret på Færøyene i 1872 var Hvalvíkar sókn (med Hósvík) en del av Norðstreymoyar prestagjalds kommuna. I 1913 ble Hvalvíkar sókn utskilt som en egen kommune. Hósvík ble igjen utskilt fra denne som en egen kommune i 1954. I 2005 ble kommunene langs sundet slått sammen til Sunda kommuna.

Sognekirken Hósvíkar kirkja ble innviet i 1929 og ombygd i 2016.

## Referanser


## Eksterne lenker
*
Hugh Neff

**Hugh Neff** (født 1967) er en amerikansk hundekjører fra Nenana, Alaska. 

## Biografi
Neff vokste opp i Evanston, Illinois som er en by ved Michigansjøen. Han flyttet til Alaska i 1995, og startet med hundekjøring samme år. 
 
Han debuterte i Yukon Quest i 2000 som nummer 13. Totalt har han deltatt seks ganger i dette løpet, og hans beste plassering er nummer 3 i 2005. 

I 2004 debuterte han i Iditarod med en 22.-plass, og ble med den plasseringen *Beste førstegangskjører* dette året. Totalt har han deltatt 3 ganger i verdens lengste hundesledeløp, og hans beste plassering er fra 2006 da han ble nummer 21.

## Plasseringer i Iditarod

## Plasseringer i Yukon Quest

## Referanser


## Eksterne lenker
* 
* 
* Biografiside fra Cabela
Syklamat

**Syklamat** eller **cyklamat** er et syntetisk søtningsstoff som er 30-50 ganger søtere enn sukrose. Som mange andre søtningsstoffer har syklamat en svak bismak. Mens syklamat har en litt honninglignende smak, har sakkarin en litt bitter smak, så ved å blande syklamat med sakkarin i forholdet 10:1 kan de to bismakene i stor grad maskere hverandre og gi en nøytral søt smak. Syklamat er rimeligere å produsere enn mange andre søtningsstoffer, som sukralose, men mange land har innført restriksjoner på stoffet fordi enkelte dyreforsøk har tydet på at det kan være kreftfremkallende. Stoffet er et godkjent tilsetningsstoff i Norge og EU med E-nummer E-952.

Syklamat ble oppdaget ved en tilfeldighet i 1937 av doktorgradsstudenten Michael Sveda ved Universitetet i Illinois. Sveda har fortalt til The New York Times at han jobbet med å fremstille et febernedsettende legemiddel, da han en dag i laboratoriet kom til å tørke vekk litt løs tobakk fra leppene og oppdaget at fingrene hadde en søtlig smak. Entusiastisk smakte han så på kjemikaliene i alle kolbene han hadde foran seg og fant ut hvor smaken kom fra. Sveda ferdigstilte prosessen med å syntetisere stoffet hos DuPont, og tok patent på det i 1939. Patentet ble solgt til Abbott Laboratories, som utviklet prosessen videre frem til kommersialisering. Først i 1951 ble stoffet godkjent som et tilsetningsstoff i USA, og ble da det andre syntetiske søtningsstoffet på markedet etter sakkarin.

Den norvagiserte navneformen «syklamat» ble innført av Språkrådet i 2000, og navneformen er sidestilt med den eldre formen «cyklamat».

## Referanser
Acesulfam K

**Acesulfam K** (også **E950**) ble oppdaget i 1967 og som med de fleste andre søtstoffene var oppdagelsen en tilfeldighet. Asesulfam K er 200 ganger søtere enn sukker. I matindustrien går stoffet også under navnet **Sunett**. Det har en ren søtsmak, men smaker bittert ved høye konsentrasjoner og blir derfor som regel brukt sammen med andre søtstoffer. Asesufam K er tillatt i mer enn 25 land, men bruken av det er fortsatt kontroversiell.

Flere forskere mener at stoffet potensielt kan være farlig. Noen lenker også stoffet opp mot kreft, men National Cancer Institute (NCI) sier det ikke finnes håndfaste beviser for dette. FDA i USA har godkjent inntak opp til  per kilogram kroppsvekt (mg/kg) daglig og hevder at mer enn 90 studier bekrefter at det er ufarlig.

## Miljøaspektet
Det virker som om større mengder av søtstoffet ikke blir brutt ned i kroppen og dermed passerer gjennom kloakken og skilles ut i drikkevann, bekker, elver og til slutt havet.

I drikkevannet i Tyskland og noen andre land ble det påvist Acesulfam K. Rhinen, på høyde med Basel, drasser mer en 42 tonn av søtstoffet med vannet sitt ut i Nordsjøen, målt i tidsrommet av ett år.

## Bruksområder
Lettprodukter, lettbrus, iskrem, syltetøy og snus.

## Referanser
Varðin

***Varðin*** (oversatt: «Varden») er et kulturtidsskrift på Færøyene. Det har utkommet årlig siden 1921, og mange færøyinger har hatt sin forfatterdebut her.

Bókmentafelagið Varðin ble stiftet i 1912 og arbeidet først med å utgi barnelitteratur, men ble etter hvert en allmenn litteraturforening med et årsskrift. De første redaktørene var Richard Long, Christian Matras og Hans Andrias Djurhuus, mens Mads Andreas Jacobsen var styreformann.

Tidsskriftet er åpent for lyrikk, noveller og andre skjønnlitterære tekster, oversettelser og omtaler av litteratur, billedkunst, musikk, film, skuespill og andre kunstformer.

## Referanser


## Litteratur
**Varðin: føroyskt tíðarrit – Evnisyvirlit 1.-40. bind 1921–1972*. Tórshavn, 1983. Register for de første 40 årgangene.
Sukralose

**Sukralose** ble forsket frem og patentert i 1976. Sukralose er kjent under merkenavnet **Splenda** og er 400&ndash;800 ganger søtere enn sukrose (sukker). Sukralose fremstilles av sukrose gjennom en prosess der tre hydrogen-oksygengrupper erstattes med tre kloratomer. Resultatet er at kroppen ikke kjenner det igjen som et karbohydrat, og det gir derfor ingen kalorier. Det har en ren søtsmak og tåler oppvarming i motsetning til de fleste andre kunstige søtstoffer i dag. Sukralose er tillatt i mer enn 80 land

Sukralose ble tillatt i Norge i 2005, og i EU har det fått tildelt E-nummeret E-955. I Norge har myndighetene gitt en midlertidig godkjenning til en håndfull norske produsenter. Cola Light er etter et par års bruk ikke lenger søtet med Sukralose. I USA har stoffet vært tillatt siden 1999.

I 2008 er sukralose brukt som ingrediens i Yoplaits Dobbel 0% yoghurt.

## Referanser


## Eksterne lenker
* 

* 

* 
* 
*
Ottar Dahl

**Ottar Dahl** (1924–2011) var en norsk historiker.

Han ble dr. philos. i 1957 på en historieteoretisk studie om årsaksforklaringer i historiefaget. Han ble universitetsstipendiat 1957 og dosent i historie ved Universitetet i Oslo i 1960. Dahl var ansatt som professor i historie samme sted fra 1966 til 1991. 

Ottar Dahl var den norske historiker som tidligst spesialiserte seg på historieteori og historiefagets fagutvikling i Norge, såkalt historiografi. Ottar Dahl har utøvd størst innflytelse gjennom verket *Norsk historieforskning i det 19. og 20. århundre* som i over 40 år har vært standardverket om historiefagets utvikling i Norge fra 1700-tallet til tiden etter 1970-årene. Her drøfter Dahl sammenhengen mellom historiske synteser fremsatt av de ulike epokers ledende historikere og de ideologiske formål som han mener å kunne avdekke at disse syntesene ser ut til å tjene.  

Han har også skrevet en metodebok i kildekritikk som var i bruk i lang tid. 

Dahl har også skrevet om fascismens fremvekst i Italia i mellomkrigstiden. 

## Bibliografi
* 1996 Fra konsens til katastrofe : kapitler av fascismens historie i Italia  
* 1996 *Fra konsens til katastrofe – kapitler av fascismens historie i Italia*
* 1990 Norsk historieforskning i det 19. og 20. århundre 4. utg. 
* 1986 *Problemer i historiens teori*
* 1967 *Grunntrekk i historieforskningens metodelære* 
* 1959 *Norsk historieforskning i det 19. og 20. århundre* (1. utg 1959, 4. utg 1990)
* 1957 *Om årsaksproblemer i historisk forskning* (Dr. grads avh.) 
* 1952 *Historisk materialisme. Historiesynet hos Koht og Bull* 

## Referanser


## Eksterne lenker
* 
* Søk etter publikasjoner av denne forfatteren i forskningsdokumentasjonssystemet FRIDA
Intel 4040

**Intel 4040** er en mikroprosessor som var etterfølgeren av 4004 og den ble introdusert i 1974.

4040 ble brukt mest i spill og prøve-, utviklings- og kontrollutstyr. Innpakningen av 4040 er over dobbelt så vid som 4004 og har 24 pinner i motsetning til 4004 som hadde 16. 4040 hadde ytterligere 14 instruksjoner, større stakk (8 nivå), 8KB programmlager, 8 ekstra registre og avbruddsmuligheter (inkludert "skygging" av de første 8 registrene).

4040-familien er også referert til som MCS-40.

## Nye egenskaper
*Abrudd
*Enkeltsteg

## Utvidelser
*Instruksjonssettet er utvidet til 60 instruksjoner
*Programminne er utvidet til 8KB
*Registret utvidet til 24 registre
*Prosedyrestakken utvidet til 7 nivå dyp

## Designere
Ted Hoff, Federico Faggin, Stan Mazor og Masatoshi Shima

## Nye utvidelsesbrikker
*4201: Klokkepulsgenerator, fra 500kHz til 740kHz, brukte krystaller innenfor 4-5.185MHz
*4308: 1KB ROM
*4207: Generell utport
*4209: Generell innport
*4211: Generell I/O-port
*4289: Standard minneinterface (avløser 4008/4009)
*4702: 256B UVEPROM
*4316: 2KB ROM
*4101: RAM med kapasitet til 256 4-bits ord
Intel 8008

**Intel 8008** (kodenavn: **1201**) var en mikroprosessor som ble lansert av Intel i april 1972. 8008 ble bestilt av Computer Terminal Corporation for å brukes i Datapoint 2200 som var en programmerbar terminal. Brikken ble dog ikke brukt i terminalen fordi den ble levert for sent og ikke oppfylte CTCs ytelseskrav. En avtale mellom Intel og CTC tillot Intel å selge brikken til andre kunder.

De første versjonene av 8008 hadde en frekvens på 0,5MHz. Dette ble senere økt til 0,8MHz. Selv om prosessoren var litt tregere enn 4-bits 4004 og 4040, så prosesserte den 8 biter om gangen og kunne aksessere mye mer RAM. Denne gjorde at den faktisk var tre til fire ganger så rask som 4-bits-brikkene.

8008s instruksjonssett, som også ble brukt i Intels følgende CICS-prosessorer, var hovedsakelig bygd på CTCs design.

Brikken ble bygd med 18 pinner i en DIP-pakke. Den hadde en enkel 8-bits buss og trengte en vesentlig mengde eksterne logiske kretser for å virke. 14-bits adressen, som kunne aksessere 16KB minne, måtte bli koblet sammen av disse kretsene til et eksternt minneadresseregister. 8008 kunne aksessere 8 innporter og 24 utporter.

For styreenheter og dataterminaler var dette akseptabelt, men det var for innviklet til at brikken kunne brukes til andre funksjoner. Noen tidligere datamaskiner var basert på den, men de fleste brukte etterfølgeren 8080 i stedet, siden den var forbedret på en rekke punkter.

8008-familien er også referert til som MSC-8.

## Designere
Marcian "Ted" Hoff, Stan Mazor, Hal Feeney og Federico Faggin

## Eksterne lenker
* En kortfattet oversikt over utvikling av mikroprosessorene
* MCS-8 brukermanual  med 8008s datablad (1972)
Banak fort

**Banak fort** er et militært anlegg i Porsanger kommune i Finnmark, like utenfor Lakselv.

Fortet ligger vest for Lakselv lufthavn, Banak 

Befestningen består av et fjellanlegg med  to kanonstillinger og fire observasjonsposter. Fortet ble ferdig i 1967, i 1987 ble det gitt mobiliseringsstatus. Fortet er i dag nedlagt, inngangene sveiset igjen og området for det meste ryddet for etterlatenskaper fra den operative perioden.

## Referanser
Porsangmoen leir

**Porsangmoen leir** (nordsamisk: *Iŋggášguolbba*) er en militærleir som ligger i Porsanger kommune, knapt 15 kilometer fra Lakselv, i retning Skoganvarre og Karasjok. Porsangmoen er standkvarter for Finnmarksbrigaden. Sammen med Hálkavárre utgjør Porsangmoen et av Forsvarets store skyte- og øvingsfelt.

## Historie
Distriktskommando Finnmark ble etablert på Skoganvarre (8 km Sør for Porsangmoen) fra begynnelsen av april 1945. Skoganvarre egnet seg ikke til en større militærleir. Sjefen oberst Arne Dagfin Dahl ba ingeniørsjefen om å rekognosere for en ny leir ved Ikkasvannene. Ingeniørsjefen anbefalte å bygge leiren lenger ned for å utnytte trykket fra vannene. Oberst Arne Dagfin Dahl godkjente anbefalingen, tegnet inn skytefeltgrensene på et kart og sendte dette til regjeringen i London. Rettssaken etter denne grunnervervelse var ferdig behandlet i 1986.

## Avdelinger
* Finnmark landforsvar 1. oktober 1946 til 10. september 1955. Gjenopprettet fra 2019.
* Trenregimenet
* HV-17
* Porsanger bataljon
* Forsvarets logistikkorganisasjon
* Cyberforsvaret
* Forsvarsbygg
* Våpenteknisk regiment

### Tidligere avdelinger
* Garnisonen i Porsanger (GP)
* Infanteriets øvingsavdeling i Finnmark (IØF) fra 1. april 1954 til 31. desember 1963.
* Standkvarter for Garnisonen i Porsanger fra 1. januar 1964. med ett stående geværkompani.
* Etappevis økning til en infanteribataljon
* Stridsvogntropp fra 7. juli 1972, nedlagt 1. april 1984 - 31. mars 1986.
* Middelstungt feltartilleribatteri fra 1. august 1972.

## Skytefelt
Det tilhørende skytefeltet, Porsangmoen og Halkavarre er et av landets fire største skytefelt på 207 km². Feltet er utviklet som skytefelt for alle hærens våpen og skarpvåpenøvinger for Luftforsvaret. Feltet benyttes av alle forsvarsgrener, med Hæren og Porsangerbataljonen som den største brukeren. Halkavarre er ett av få felt som kan utøve samvirketrening med flystøtte.

Også utenlandske avdelinger bruker skytefeltet, for blant annet å trene på løsning av oppdrag og overlevelse i arktisk vintermiljø.

## Infrastruktur
Ved reetableringen av Finnmark Landforsvar ble det i 2019 bestemt å investere 1,5 milliarder kroner i ny infrastruktur. I dette inngår blant annet en ny mannskapskaserne, nytt renseanlegg, nye internveier, veksted, garasjer og  72 nye leiligheter for befal. Leiligheter og kaserne er planlagt ferdig til årsskiftet 2022-23.

## Referanser
Ruslan Ponomarjov

**Ruslan Olehovitsj Ponomarjov** på (ukrainsk: Руслан Олегович Пономарьов, født 11. oktober 1983 i Horlivka) er en ukrainsk sjakkspiller.

Ponomarjov fikk sjakkundervisning av faren fra sjuårsalderen, og ble junioreuropamester allerede da han var tolv år gammel. Året etter vant han VM for sin aldersklasse. I 1998 ble han utnevnt til stormester.

I 2002 vant han FIDEs verdensmestertittel. I arbeidet med å forene de to konkurrerende verdensmestertitlene, skulle Ponomarjov i 2003 spille en match mot Garri Kasparov, denne matchen kom imidlertid aldri i stand.

Ponomarjov har i dag en rating på 2711, og er nummer 41 i verden.

## Referanser


## Eksterne lenker
* 
* 
* 
* 
* Hjemmeside (russisk og engelsk)
*  10 kritiske stillinger fra Ponomarjovs partier
Santalmisjonen

**Santalmisjonen** er en samlebetegnelse for europeisk og amerikansk misjon blant det indiske stammefolket santaler. Lars Olsen Skrefsrud og Hans Peter Børresen etablerte først en indisk hjemmemisjon blant santalfolket med base i landsbyen Benagaria i delstaten Jharkhand i nordøst-India. Siden har det blitt etablert en rekke internasjonale støtteorganisasjoner for misjon blant santalene. I Norge er Santalmisjonen gjerne synonymt med Den norske Santalmisjon.

Santalmisjonen kan vise til:

*Den norske Santalmisjon
*Den danske Santalmission
*Den amerikanske Santalmisjon (World Mission Prayer League)
* Den svenske Santalmisjon
*The Santal Mission of the Northern Churches
Øksenvågen

**Øksenvågen** er et sted med 60 innbyggere, som ligger helt på nordspissen av Bremsnes-halvøya i Averøy kommune i Møre og Romsdal. Den lange vågen skjærer seg inn i landet fra nordøst og gir gode havneforhold, og dette var en av grunnene til at dette var et etablert fiskevær tidlig på 1800-tallet. Flere nye boliger skal bygges i løpet av 2011. Det tar 10 minutter med bil fra Øksenvågen til Kristiansund og til kommunesenteret på Averøy, Bruhagen. Derav utrrykket 10-10.

## Hendelser
* Øksenvågen velforening ble startet i 1999.
* Områdene rundt Øksenvågen var i 2004 en av de lokalitetene som var med i kampen om ilandførings-anlegget til Ormen Lange (gassfelt).
* Øksenvågen er stedet Atlanterhavstunnelen fra Averøy til Kristiansund strekker seg fra. Tunnelen er 5779 meter lang.
Nanna With

**Nanna With** (1874–1965) var en norsk musiker og forfatter, kjent som Norges første kvinnelige redaktør da hun 31 år gammel ledet *[[Vesteraalens Avis]]*.

## Liv og virke
### Bakgrunn
Hun var datter av Richard With og flyttet med familien til Risøyhamn året etter at hun ble født. Der vokste hun opp og bodde til hun og seks søsken flyttet til Bergen (1889) der hun gikk på Fru Griegs skole. Hun studerte så musikk og sang i Paris og Berlin.

### Karriere
Hun virket som musikklærerinne før hun i 1905 vendte tilbake til Stokmarknes som redaktør i *Vesteraalens Avis*, og således ble Norges første kvinnelige redaktør. Samme sted etablerte hun Vesteraalens Kvindesaksforening (1907).

Etter en tid i Tyskland (1908) bosatte hun seg  i Kristiania, der hun etablerte avisen *Hver 14de dag*, som blant annet oppdaget Johan Falkberget. Avisen ble senere solgt oftere og endret navn til *Hver 8de dag* inntil den ble solgt (1918). Hun beholdt dog Nanna With Forlag, som utga et godtselgende biografisk leksikon, samt den første norskskrevne tegneserien *[[Kari, Per og Søren på bytur]]* (1912–1914), med tekst av henne selv. Illustratør var Gunnar Tandberg, som på det tidspunktet var fast ansatt i gullsmedfirmaet N.M. Thune. Fra 1912 hadde de den første ruten på trykk i magasinet *For Hus og Hjem*, og i 1913 utga de det som trolig var både Norges første lengre tegneserie og Norges første tegneseriesamling, *Kari, Per og Søren paa Bytur*. I 1913 utga With og Tandberg også samlingen «Kari, Per og Søren paa besøk i hovedstaden og paa reise til Amerika».

Hun var også frilansjournalist for blant annet *[[Aftenposten]]*.

Sammen med Agathe Backer-Grøndahl og Thorvald Lammers etablerte hun Oslo Musiklærerforening (1905) og ble dens første leder. Videre ledet hun Norges Yrkeskvinners Landsforbund og satt sentralt i Norske Kvinners Sanitetsforening, der hun angivelig var den som tok til orde for etableringen av «Maiblomsten».

Hun etablerte Frisinnede Venstres kvinneklubb i Oslo i 1922 og ledet den frem til 1927, da hun meldte seg ut og etablerte Oslo Kvinneparti. 

With var sentral i Nordlendingenes Forening, der hun var leder og også sentral i etableringen av Nordnorsk student- og elevhjem (1960), hvor man i dag finner en byste av With.

## Utmerkelser
* Petter Dass-medaljen (1912) 
* Kongens fortjenstmedalje i gull
* Æresmedlem i Norges Musiklærerforbund

## Bibliografi
* 
*

## Litteratur
* *Illustrert Biografisk Leksikon over kjendte norske mænd og kvinder*, With & Co, 1916.
* Farstad, Aud (2025). *Undervegs med Nanna With: Globetrottar og samfunnsbyggar.*  Stamsund: Orkana forlag.

## Referanser


## Eksterne lenker
* «Hun var landets første kvinnelige redaktør - nå hedres hun på hjemplassen», NRK 24. august 2013
Nordnorsk student- og elevhjem

**Nordnorsk student- og elevhjem**, forkortet **NNSE** og ofte omtalt som *Nordnorsken*, (etablert i Oslo i 1945) er en norsk stiftelse. 
Den var igangsatt av Nordlendingenes Forening og ble ledet av Nanna With, for  å sikre nordnorsk ungdom bosted under sine studier i hovedstaden.  Det ble finansiert av bidrag fra Nord-Norge, *Foreningen det nordnorske student- og elevhjems venner* (1949), femøres brevmerke av Axel Revold (1948) og andre.  Den endelige beliggenhet er utenfor Oslo sentrum, ved Kaj Munks vei vest for John Colletts allé, og har i 2005 rundt 150 hybler, adresse John Collets allé 110. Bygget er oppført i 1960 i naturbetong og er tegnet av Erling Viksjø.

## Eksterne lenker
* nordnorsken.no